Document ID: 31999D0204

Komisijas Lēmums
(1999. gada 25. februāris),
ar kuru groza Lēmumu 92/452/EEK, ar ko izveido to embriju ieguves brigāžu un embriju gatavošanas brigāžu sarakstus, kas ir apstiprinātas trešās valstīs liellopu embriju izvešanai uz Kopienu
(izziņots ar dokumenta numuru C(1999) 417)
(Dokuments attiecas uz EEZ)
(1999/204/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kuri reglamentē Kopienas iekšējo tirdzniecību ar liellopu sugu mājdzīvnieku embrijiem un to ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 8. pantu,
tā kā ar Komisijas Lēmumu 92/452/EEK [2], kurā jaunākie grozījumi izdarīti ar Lēmumu 97/249/EK [3], izveido to embriju ieguves brigāžu un embriju gatavošanas brigāžu sarakstu, kas ir apstiprinātas trešās valstīs liellopu sugu mājdzīvnieku embriju izvešanai uz Kopienu;
tā kā Amerikas Savienoto Valstu, Austrālijas un Kanādas kompetentie veterinārie dienesti ir nosūtījuši pieprasījumus grozīt to brigāžu sarakstus, kas ir oficiāli apstiprinātas to teritorijās liellopu sugu mājdzīvnieku embriju izvešanai uz Kopienu; tā kā tādēļ jāgroza šis apstiprināto brigāžu saraksts; tā kā Komisija ir saņēmusi garantijas attiecībā uz atbilstību Direktīvas 89/556/EEK 8. pantā noteiktajām prasībām;
tā kā Lēmuma 92/452/EEK pielikumā ietvertais apstiprināto ieguves un gatavošanas brigāžu saraksts ir grozīts vairākas reizes; tā kā tādēļ ir lietderīgi apkopot šo sarakstu, ņemot vērā kopš šā lēmuma pieņemšanas izdarītos pārlabojumus;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Liellopu sugu mājdzīvnieku embriju izvešanai uz Kopienu apstiprina šajā pielikumā minētās embriju ieguves un gatavošanas brigādes.
2. pants
Lēmuma 92/452/EEK pielikumu aizstāj ar šā lēmuma pielikumu.
3. pants
Šis lēmums ir adresēts dalībvalstīm.
Briselē, 1999. gada 25. februārī

Labels: 0
3
16
6